# Referat af konstituerende møde i

# Ph.d.-udvalget

2. februar 2017.

Til stede var: Carl Bache, Nina Bonderup Dohn, Lars Frode Frederiksen, Camilla Eriksen, Lars Chr. Jensen, Jesper L. Skov, Bjarne Christensen, Thomas Enemark Lundtofte.

Nils Arne Sørensen og Peter Simonsen var fraværende med afbud.

De tilstedeværende medlemmer godkendte udvidelse af dagsordenen med følgende:

Punkt 6 c) Godkendelse af addendum og

Punkt 10 Dispensationsansøgning.

Thomas Enemark Lundtofte deltog ikke i behandlingen af dagsordenens punkt 7.

Ad 1. Valg af næstformand.

Bjarne Christensen blev valgt som næstformand for perioden 1. januar – 31. december 2017. Valget indstilles til dekanens godkendelse.

Ad 2. Meddelelser.

Formanden orienterede om velkomst- og vejlederkurserne samt vejleder/medforfatterskabs-problematikker. Sidstnævnte vil blandt andet blive drøftet med institutlederkredsen.

Ad 3. Fastsættelse af mødetidspunkt forårs- og efterårssemestret 2017.

Følgende mødedatoer blev fastsat:

15. maj kl. 10-12 (Odense)

4. september kl. 10-12 (Odense)

30. november kl. 10-12 (Odense)

Ad 4. Ph.d.-skolens budget samt godkendelse af kursusaktiviteter.

Formanden orienterede om Ph.d.-skolens budget og rammerne herfor.

De af Ph.d.-skolen og FUP’erne planlagte kurser skal godkendes af Ph.d.-udvalget. Ph.d.-udvalget godkender FUP-programmernes kursusudbud forud for hvert semester. Ph.d.-skolens udbud af generiske kurser godkendes for ét år ad gangen. Det foreslås, at Ph.d.-udvalgets formand herudover på baggrund af FUP-ledernes tilbagemeldinger løbende godkender justeringer af kursusplanen, samt at Ph.d.-udvalgets formand i forbindelse med 2., 4. og 5. semesters evalueringer godkender kursusaktiviteter, disses indhold og ECTS-værdi for den enkelte ph.d.-studerende.

Kursusudbuddet for foråret 2017 blev godkendt, og ph.d.-udvalgets formand blev bemyndiget til at foretage de nævnte øvrige godkendelser.

Formanden orienterede herudover om Ph.d.-udvalgets drøftelse af kursusudbud. Ph.d.-skolen har hidtil haft en meget liberal politik i forhold til hvad der kan tælle som ECTS-udløsende aktivitet med henblik på at optimere relevansen af kursusaktiviteter. Det viser sig imidlertid, at gode og relevante kurser, der udbydes af såvel Ph.d.-skolen som FUP-programmerne, mangler tilmeldinger og derfor har svært ved at blive opretholdt.

De studerende og hovedvejlederne opfordres til nøje at overveje sammensætningen af kursusaktiviteter og som udgangspunkt sigte på en 50/50 fordeling medmindre der fagligt kan argumenteres for en anden. Sagen vil eventuelt blive taget op i vejlederkredsen. Ph.d.-skolelederen vil informere institutlederkredsen om drøftelsen.

Ad 5. Buddyordningen.

Formanden orienterede om buddyordningen, der blandt andet er med til at sikre det fagligt sociale miljø for de ph.d.-studerende, erfaringsudveksling og tværfaglige relationer. Der tilbydes moderat forplejning i tilknytning til aktiviteterne. Der var enighed om det hensigtsmæssige i, at de ph.d.-studerende i Ph.d.-udvalget fungerer som buddies.

Ad 6. Godkendelse af addendum.

* 1. Medforfatterskab v. en antologisk afhandling (230373-).

Ph.d.-udvalget drøftede ansøgningen. Set i lyset af Ph.d.-udvalgets tidligere drøftelser omkring medforfatterskaber ved antologiske afhandlinger var der enighed om at bede den studerende om en nærmere præcisering af hvad medforfatternes bidrag består i.Ansøgning og præcisering vil efterfølgende blive sendt ud til medlemmernes skriftlige behandling.

* 1. Teoretisk tilpasning af projektet (060785-).

Ansøgningen blev godkendt.

* 1. Metode og afhandlingsform (150780-).

Ansøgningen blev godkendt.

Ad 7. Godkendelse af ph.d.-plan.

Ph.d.-planen blev drøftet og godkendt (190587-).

Ad 8. Forslag til nedsættelse af bedømmelsesudvalg ved Institut for Kulturvidenskaber.

Institut for Kulturvidenskaber har indstillet nedenstående forslag til nedsættelse af udvalg:

1. ”Kompetencer i samfundsfag. En undersøgelse af elevers verbalsproglige og multimodale samfundsfaglige kompetencer i 8. kl. i folkeskolen”

Lektor Nikolaj Frydensbjerg Elf (formand)

Professor Kjetil Børhaug, Universitetet i Bergen, og

Professor Arja Virta, University of Turku

b) ”Intimitetens medialisering. En undersøgelse af hook-up apps og homoseksuelle mænds intimitetskulturer”.

Lektor Karen Hvidtfeldt Madsen (formand)

Lektor Jette Kofoed, DPU, Aarhus Universitet, og

Lektor Michael Forsman, Södertörns högskola

1. ”Smerte. Kulturanalytiske casestudier”.

Lektor Charlotte Kroløkke (formand)

Lektor Carsten Stage, Aarhus Universitet, og

Professor Cecilia Åsberg, Linköping Universitet

Ph.d.-udvalget indstiller alle tre forslag til dekanens godkendelse.

Ad 9. Eventuelt.

1. Nina Bonderup forespurgte om en konkret sag om en ph.d.-afhandlings længde giver anledning til overvejelser om ændringer i regelsættet. Det blev oplyst, at afhandlingens forfatter var indskrevet under et ældre regelsæt. Det vurderes, at det nugældende regelsæt tager hånd om denne problematik (§§ 14-15).
2. På foranledning af de studerende meddelte Ph.d.-udvalgets formand, at han ville vende dækning af rejseaktiviteter, herunder rejser mellem de forskellige campusser med institutlederkredsen.

Ad 10. Dispensationsansøgning.

Ph.d.-udvalget godkendte, at miljøskiftet er opfyldt ved Chapman University, Los Angeles, 23. februar – 2. maj 2015 samt tilknytning til et nationalt tværinstitutionelt forskningsmiljø med forskere fra DPU, RUC og SDU (130477-).

Carl Bache

Ph.d.-udvalgsformand